भौंरासा मेला : महिला पहलवानों ने दिखाए कुश्ती में दांव-पेंच
देवास/भौंरासा | भौंरासा नगर में आयोजित मेले के दौरान गुरुवार को दंगल में पुरुष पहलवानों के अलावा पहली बार महिला पहलवानों की जोड़ी ने भी दांव-पेंच दिखाए। भारी तादाद में जमा दर्शकों ने उनका उत्साह बढ़ाया। महिला पहलवानों में प्रियांशी राठौर, बबीता परछिया, तुफीक खान, माया यादव एवं खातेगांव से भी 4 महिला पहलवानों ने भागीदारी की। दंगल में वीरसिंह पहलवान कैप्टन चांद ग्रुप अखाड़ा दिल्ली के पहलवान के सामने जीतू पहलवान स्टेडियम अखाड़ा ग्वालियर थे। यह कुश्ती वीरसिंह ने जीती। संदीप बिल्ली नईदिल्ली ने भीलवाड़ा राजस्थान के पहलवान निर्मल विष्णोई को धूल चटाई तो उज्जैन संभाग के वसीम खान चीनू पहलवान व देवास की शान मनीष ठाकुर में कांटे की टक्कर के साथ मैच टाई रहा।
hin_Deva hin_Deva